Publication: Magyar Közlöny
Issue: MK-2009-17 (Year: 2009, Number: 17)
Era: 2004-2010
Section: „el tudja-e dönteni, hogy terheli-e” jogalkotási kötelezettség, és ha igen, akkor milyen. [51/2001. (XI. 29.) AB határozat, ABH 2001, 392, 396.]
Paragraph Index: 447

„el tudja-e dönteni, hogy terheli-e” jogalkotási kötelezettség, és ha igen, akkor milyen. [51/2001. (XI. 29.) AB határozat, ABH 2001, 392, 396.] A vizsgált esetben az Alkotmánybíróság álláspontja szerint a népszavazási kezdeményezésben szereplõ kérdés nem egyértelmû, az többféleképpen is értelmezhetõ. Az OVB határozatában egyértelmûnek ítélte, hogy a kérdés a Statútum alapján felállított Nemzetközi Büntetõbíróság eljárására vonatkozik. Az Alkotmánybíróság rámutat azonban arra, hogy a Statútum szerinti Nemzetközi Büntetõbíróságot nem az ENSZ Biztonsági Tanácsa hozta létre. A Statútumot 1998. július 17-én Rómában az ENSZ Diplomáciai Konferenciája fogadta el, a Törvényszék [a Statútum elnevezése alapján: Nemzetközi Büntetõbíróság (International Criminal Court, ICC)] 2002. július 1-jén, az alapító szerzõdés hatálybalépésének a napján alakult meg. Az Alkotmánybíróság álláspontja szerint a hitelesítésre benyújtott aláírásgyûjtõ ív mintapéldányán szereplõ kérdés a választópolgárok számára félrevezetõ, mivel azt a látszatot kelti, hogy a Nemzetközi Büntetõbíróságot (a kérdés szóhasználata szerint: Törvényszéket) az ENSZ Biztonsági Tanácsa hozta létre. Ugyanakkor a kérdés olyan értelmezésre is lehetõséget ad, hogy egy, az ENSZ Biztonsági Tanácsa által kifejezetten a kérdésben megjelölt események kivizsgálása céljából felállított Törvényszék eljárása induljon meg. A kérdésbõl tehát nem derül ki egyértelmûen, hogy az egy, az ENSZ Biztonsági Tanácsa által felállítandó eseti nemzetközi büntetõbíróság, vagy a Statútum alapján felállított Törvényszék eljárására irányul-e. Az Alkotmánybíróság álláspontja szerint tehát a népszavazási kezdeményezésben szereplõ kérdés a választópolgári egyértelmûség követelményének sem felel meg, az Nsztv. 13. § (1) bekezdésében foglalt törvényi tilalomba ütközik. Az Alkotmánybíróság hangsúlyozza, hogy a vizsgált esetben a kérdés – függetlenül attól, hogy az többféleképpen is értelmezhetõ – nemzetközi büntetõbíróság eljárására (vizsgálatára) és ennek során a kérdésben megjelölt személyek felelõsségének a megállapítására irányult, ami nem tartozik az Országgyûlés hatáskörébe. A fent kifejtettek alapján az Alkotmánybíróság megállapította, hogy az aláírásgyûjtõ íven szereplõ kérdés nem tartozik az Országgyûlés hatáskörébe, továbbá nem felel meg a választópolgári egyértelmûség követelményének,

Source: https://magyarkozlony.hu/hivatalos-lapok/ed99a3c2abc8d31417e197479dfda0ded00b2bc0/dokumentumok/c95612605f739b4c181555719be232dd5bc69c1c/letoltes